Rettens dom af 11. juni 2025 – Aquind mod ACER
(Sag T-342/23) 1
(Erstatning uden for kontrakt – energi – projekt om samkøring af elektricitet mellem elektricitetstransmissionsnettet i Det Forenede Kongerige og Frankrig – tilstrækkeligt kvalificeret tilsidesættelse af en bestemmelse, som tillægger borgerne rettigheder)
Processprog: engelsk
Parter
Sagsøger: Aquind Ltd (London, Det Forenede Kongerige) (ved solicitor S. Goldberg samt advokaterne E. White og J. Bille)
Sagsøgt: Den Europæiske Unions Agentur for Samarbejde mellem Energireguleringsmyndigheder (ACER) (ved P. Martinet og E. Tremmel, som befuldmægtigede, bistået af advokaterne B. Creve og T. Kölsch)
Sagens genstand
Sagsøgeren har med sit søgsmål i henhold til artikel 268 TEUF nedlagt påstand om erstatning for den skade, som hun hævder at have lidt som følge af en række ulovlige handlinger og undladelser, som tilskrives Den Europæiske Unions Agentur for Samarbejde mellem Energireguleringsmyndigheder (ACER).
Konklusion
Den Europæiske Unions Agentur for Samarbejde mellem Energireguleringsmyndigheder (ACER) frifindes.
Aquind Ltd betaler sagsomkostningerne.
____________
1EUT C 278 af 7.8.2023.